Številka: 012-5/2023-MIZS/412

Datum: 26. 6. 2024

# ZAPISNIK

13. dopisne seje Strokovnega sveta Republike Slovenije za šport

(v nadaljnjem besedilu: strokovni svet)

Datum seje: od petka, 21. 6. 2024 do srede, 26. 6. 2024

Trajanje seje: od petka, 21. 6. 2024 od 10.48 do srede, 26. 6. 2024 do 11.00

Glasovali člani: Živa Smolnikar, Ivan Šček, dr. Boro Štrumbelj, mag. Matej Jamnik, mag. Vladimir Makuc, mag. Miran Kos, Vida Mihelčič, dr. Marko Zadražnik, Mitja Urbanc, Marija Jozak, Nejc Jeraša, Zoran Kačičnik, dr. Uroš Mohorič, Edo Javor, dr. Maja Smrdu, Jurij Klešnik

Niso glasovali: /

V skladu s 24. členom Poslovnika strokovnega sveta je dopisna seja veljavna, če na njej glasuje večina članov sveta, predlog sklepa pa je sprejet, če zanj glasuje večina članov, ki je oddala svoj glas.

V roku, ki je bil določen v sklicu seje, to je do 26. 6. 2024 do 11. ure, je na seji veljavno glasovalo petnajst članov strokovnega sveta, ena glasovnica je bila neveljavna.

Izid glasovanja je, kot sledi:

**SKLEP 13d/82:**

**Strokovni svet RS za šport, v zvezi s prvim odstavkom 12. člena Zakona o športu, daje pozitivno mnenje k spremembam Letnega programa športa v Republiki Sloveniji za leto 2024.**

|  |  |  |  |  |
| --- | --- | --- | --- | --- |
| Glasovalo: 15 | Za: 11 | Proti: 0 | Vzdržani: 4 | Sklep sprejet: DA |

**SKLEP 13d/83:**

**Strokovni svet RS za šport daje pozitivno mnenje k vlogi za organizacijo velike mednarodne športne prireditve v Republiki Sloveniji, in sicer za Evropsko ekipno prvenstvo v atletiki - 2. in 3. divizija, ki bi potekalo v Mariboru od 24. do 30. junija 2025.**

|  |  |  |  |  |
| --- | --- | --- | --- | --- |
| Glasovalo: 15 | Za: 15 | Proti: 0 | Vzdržani: 0 | Sklep sprejet: DA |

Zapisala:

Eva Seničar dr. Uroš Mohorič

predsednik Strokovnega sveta RS za šport